**Vastavalt nimekirjale 09.01.2025 nr 6-1/40-13**

**Laadi külas Kuuseheki kinnistu detailplaneeringu vastuvõtmine ja avalik väljapanek**

Häädemeeste Vallavalitsuse 04.12.2024 korraldusega nr 500 võeti vastu Laadi külas Kuuseheki kinnistu (katastritunnus 84801:001:0114) detailplaneering, mille planeeringuala suurus on 1,6 ha. Detailplaneeringu eesmärgiks on Kuuseheki maaüksuse jagamine kolmeks elamumaa krundiks ja ehitusõiguse andmine elamute ja neid teenindavate abihoonete püstitamiseks. Detailplaneeringuga kavandatakse igale tekkivale katastriüksusele oma puurkaev ja reoveelahendus 10 m3 mahutiga. Juurdepääs planeeringualale on tagatud 19341 Laadi-Männiku teelt. Detailplaneering on kooskõlas kehtiva Tahkuranna valla üldplaneeringuga (kehtestatud Tahkuranna Vallavolikogu 31.05.2012.a määrusega nr 11).

Häädemeeste Vallavalitsus korraldab Laadi külas Kuuseheki kinnistu detailplaneeringu avaliku väljapaneku ajavahemikul 24.01.2025-09.02.2025. Detailplaneeringu materjalidega on võimalik tutvuda Häädemeeste valla kodulehel https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 09.02.2025 kirjalikult haademeeste@haademeeste.ee.

Lugupidamisega

*/allkirjastatud digitaalselt/*

Külliki Kiiver

vallavanem

Lisad: 1. Häädemeeste Vallavalitsuse 04.12.2024 korraldus nr 500.

Marie Reinson

planeerimis- ja maanõunik

marie.reinson@haademeeste.ee

telefon 5788 0015